Document ID: 32012R0249
Publication Date: 2012-03-21

Title and Content:
UREDBA KOMISIJE (EU) št. 249/2012
z dne 21. marca 2012
o spremembi Uredbe (EU) št. 19/2011 glede zahtev za homologacijo za predpisano tablico proizvajalca pri motornih vozilih in njihovih priklopnikih
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 661/2009 Evropskega parlamenta in Sveta z dne 13. julija 2009 o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (1), ter zlasti člena 14(1)(a) Uredbe,
ob upoštevanju naslednjega:
(1)
Uredba (ES) št. 661/2009 je posamična uredba za namene postopka homologacije iz Direktive 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (2).
(2)
Uredba Komisije (EU) št. 19/2011 z dne 11. januarja 2011 o zahtevah za homologacijo za predpisano tablico proizvajalca in identifikacijsko številko vozila pri motornih vozilih in njihovih priklopnikih ter o izvajanju Uredbe (ES) št. 661/2009 Evropskega parlamenta in Sveta o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (3), je eden od izvedbenih ukrepov za določbe člena 5 Uredbe (ES) št. 661/2009.
(3)
Uredba (EU) št. 19/2011 določa, da lahko proizvajalci vozil za izdelavo predpisanih tablic uporabijo samolepilne oznake. Za lažjo izdelavo takih oznak z obdelavo podatkov ter njihovo tiskanje po elektronski poti je treba obstoječe tehnične zahteve prilagoditi posebnostim teh modernih tehnik.
(4)
Uredbo (EU) št. 19/2011 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Tehničnega odbora za motorna vozila -
SPREJELA NASLEDNJO UREDBO:
Člen 1
Del A Priloge I k Uredbi (EU) št. 19/2011 se spremeni:
1.
točka 2.2 se nadomesti z naslednjim:
„2.2
Višina znakov identifikacijske številke vozila iz točke 2.1(c) ni manjša od 4 mm.“
2.
za točko 2.2 se vstavi točka 2.3:
„2.3
Višina znakov informacij iz točke 2.1 razen identifikacijske številke vozila ni manjša od 2 mm.“
Člen 2
Ta uredba začne veljati na dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. marca 2012

Classification:
Level 1 Topics: 100158
100154
Level 2 Topics: 100262
100261
100238
100239
Level 3 Topics: 4539
2817
2015
3641
All Topics: 1821
3645
4654
4658
5481